alexandrainst/scandi-wiki huggingface dataset:
Språkkonsulentstillinga i NRK

Språkkonsulentstillinga i NRK er ein institusjon for å følgje og forbetre språket i NRK.

Språket i NRK har alltid vore viktig i norsk språkpolitikk, og NRK har som statleg radio- og TV-kanal vore forplikta til å setje staten sin politikk ut i live. Den nye teljemåten er t.d obligatorisk for NRK-tilsette, og NRK sin politikk er at minst 25% av språket i sendingane skulle vere på nynorsk. Normalisert språkbruk skal også følgje normalen som til ei kvar tid er gjeldande for nynorsk og bokmål.

Språkkonsulenten har hatt ei dobbelt rolle i NRK: Å sjå til at språkpolitikken har vorte sett ut i live, og å vere faglege rådgjevarar i språklege spørsmål.

Tidlegare språkkonsulentar

Bokmål 

 1978 - 2000: Finn Erik Vinje
 2000 - 2012: Ruth Vatvedt Fjeld

Nynorsk 
 ... - 200: Sylfest Lomheim
 2000 - 2012: Jon Peder Vestad

Frå språkkonsulent til språksjef 

Frå og med 2012 vart stillinga lagt om, frå ei 20% stilling for eksterne konsulentar til ei fulltidsstilling for ein språksjef intern i NRK. Ragnhild Bjørge vart tilsett i den stillinga hausten 2013.

Kjelder 

 Språkreglar i NRK frå 19.6. 2007
 NRK går over frå ekstern språkkonsulent til intern språksjef

NRK
Norsk språkpolitikk
Three Minutes to Earth

«Three Minutes to Earth» er ein singel av The Shin & Mariko Ebralidze, gjeven ut i 2014. Songen er skriven av Zaza Miminoshvili og Eugen Eliu.

«Three Minutes to Earth» vart vald internt av Sakartvelos sazogadoebrivi mauts'q'ebeli til å representere Georgia i Eurovision Song Contest 2014 i København i Danmark. Songen vil verte framført på engelsk av Mamuka Gaganidze, Zaza Miminoshvili, Zurab J. Gagnidze, Alexander Chumburidze og Mariko Ebralidze under aliaset The Shin & Mariko Ebralidze.

Kjelder
 

Eurovision Song Contest 2014-songar
Georgiske Eurovision Song Contest-songar
Engelskspråklege Eurovision Song Contest-songar
The Shin-songar
Mariko Ebralidze-songar
Songar skrivne av Zaza Miminoshvili
Songar skrivne av Eugen Eliu
Baintha Brakk

Baintha Brakk er eit 7 285 meter over havet høgt fjell i den pakistansk-kontrollerte delen av fjellkjeda Karakoram og den omstridde regionen Kashmir. Fjelltoppen er den høgste i Panmah Muztagh-fjella, med dei meir berømte Baltoro Muztagh-fjella i nordvest.

Ein topptur på Baintha Brakk vert rekna som ein av dei vanskelegaste klatreturane i verda, grunna det nakne, steile berget og den store høgda over havet. Britane Chris Bonington og Doug Scott vart sommaren 1977 dei fyrste som nådde toppen, etter ein strabasiøs tur opp vestegga. Sidan har toppen vorte nådd to gongar; i 2001 og 2012.

Kjelder
Denne artikkelen bygger på «Ogre (Berg)» frå ,  den 5. april 2014.  
 

Karakoram
Fjell i Pakistan
Fjell i Himalaya
Lupghar Sar

Lupghar Sar er eit 7 200 meter over havet høgt fjell i Pakistan. Fjelltoppen er den vestlegaste sjutusen-metringen i Hispar Muztagh-fjella i Karakoram. Saman med grannefjellet Momhil Sar og Trivor i sørvest dannar det Momhil-gruppa. Lupghar Sar ligg aust for Hunza-dalen.

Kjelder
Denne artikkelen bygger på «Lupghar Sar» frå ,  den 5. april 2014.  
 

Karakoram
Fjell i Pakistan
Fjell i Himalaya
Gangkhar Puensum

Gangkhar Puensum er med sine 7 570 meter over havet det høgste fjellet iBhutan og til dags dato det høgste fjellet på jordkloten der det ikkje har vore menneske på toppen.

Den nøyaktige høgda på Gangkhar Puensum er usikker, då området det ligg i er lite utforska og oppmålt. Dei oppgjevne 7 570 moh. er etter ein britisk ekspedisjon som i 1986 gav opp å na toppen av Gangkhar Puensum. 

Det er elles ikkje klart om toppen ligg inne i Bhutan, då Folkerepublikken Kina og Bhutan stridest om kvar landegrensa nøyktig går mellom dei to landa i dette lite tilgjengelege fjellområdet.

Bhutan har sidan 1994 forbode fjellklatring over 6000 moh på Gangkhar Puensum og nærliggjande fjell, då lokalbefolkninga held fjellet for å vere bustad for ånder og gudar.

Kjelder
Denne artikkelen bygger på «Gangkhar Puensum» frå ,  den 6. april 2014.  
 

Fjell i Asia
Fjell i Bhutan
Leigesoldat

Ein leigesoldat er ein soldat som gjer teneste for militærapparat i andre land enn sitt eige for pengar. Leigesoldatar er som regel ikkje rekna som stridande og har ikkje rett til å bli tekne som krigsfangar etter internasjonal folkerett.

Ifølgje Genèvekonvensjonane vert ein leigesoldat definert slik: 

Ein leigesoldat er ein person som:

(a) er særskilt rekruttert lokalt eller utanlands for å kjempe i ein væpna konflikt;
(b) tek, faktisk, del i denne konflikten;
(c) er motivert til å ta del i konflikten først og fremst for personleg forteneste, som faktisk er lova av, eller på vegne av ein part i konflikten, …;
(d) er ikkje av nasjonalitet til ein av partane, ei heller bur i eit område under kontroll av ein part i konflikten;
(e) er ikkje ein medlem av dei væpna styrkane av ein av partane i konflikten; og
(f) har ikkje vorte sendt av ein stat som ikkje er del av konflikten på offisielt oppdrag for den staten.

Historie

Leigesoldatar har vore nytta sidan tidleg organisert krigføring kom til. Dei blei først mindre vanlege frå 1600- og 1700-talet, då mange land utvikla ståande hærar basert på verving eller verneplikt frå si eiga befolkning. 

Romarriket nytta i aukande grad leigesoldatar gjennom historia si. Særleg kjende er væringane i Austromarriket frå 900- til 1300-talet. Dei nytta også iberiske almogovarar som etter å ha kjempa for riket vende om og herja austromerske område.

Etter Hundreårskrigen (1337–1453) hadde Europa mange trente soldatar utan arbeid. Desse kunne ta teneste hjå fyrstar i ulike statar. Slike soldatar hadde ofte ord på seg for å vera råe, grådige og ulojale, noko som ofte kunne ha samanheng med at dei ikkje blei betalte. Godt disiplinerte og betalte leigesoldatar kunne få godt rykte, slik til dømes Sveitsergarden har overlevd fram til våre dagar.

Før-revolusjonære Frankrike hadde fleire utanlandske styrkar, som dei sveitsiske Cent Suisses og Gardes Suisse, eller Régiment Royal-Suédois som hovudsakleg tilsette svenskar. Den franske framandlegionen for utanlandske soldatar blei skipa i 1831, og er framleis verksam. Saman med gurkhaer, nepalske soldatar som kan tena i den britiske og i den indiske hæren, er framandlegionen del av den nasjonale militærstyrken og er dermed rekna som stridande.

I nyare tid har leigesoldatar særleg blitt kjend for å delta i konfliktar i tidlegare koloniar, som i Den demokratiske republikken Kongo like etter sjølvstendet i 1960, militærkuppet på Komorane i 1978, og kuppforsøket i Ekvatorial-Guinea i 2004.

Sjå òg
Leigesoldatkrigen
framandkrigar
frontkjempar

Kjelder

«Mercenary» (10-4-2013), Encyclopædia Britannica

Bakgrunnsstoff
Mørkemenn - Det er ingen grunn til å idolisere leiesoldaters rolle i Afrika. De er verken militært vellykkede eller særlig heltemodige.. Dagsavisen

Militærvesen
Militære yrke
Pitkävuori

Pitkävuori var ein hoppbakke i Jämsä i Tavastland i Finland. Bakken var i bruk fram til 1994.

I Noreg er Pitkävuori mest kjend for at Torgeir Brandtzæg vart skadd der i 1965, slik at han måtte gje opp karrieren som hoppar.

Hoppbakkar i Finland
Høylandteppet

Høylandteppet er eit brodert veggteppe frå Høylandet kyrkje i Nord-Trøndelag som stammar frå 1100- eller 1200-talet. Teppet er ein refil, eit smalt, langt veggtekstil med biletframstillingar. I dag måler teppet rundt 2 meter, men tidlegare var det lengre. Det er no på Vitskapsmuseet i Trondheim, medan det finst ein kopi i Høylandet kyrkje.

Høylandteppet har botn av raudt ullstoff og figurar kanta med kvitt lingarn i kontursting,  fylt ut dels med blått, gult og grønt ullgarn og dels med kvitt lingarn, i ulike smøygmønster. Bilda viser scener fra soga om heilage tre kongar: Kongene som rir til Betlehem, gjevinga av gåver til Jesusbarnet og draumen til kongane. Teppet er etter alt å døme eit profesjonelt atelierarbeid, kanskje utført på grunnlag av engelske førebilde.

Bakgrunnsstoff
Høylandteppet ved digitaltmuseum.no
Høylandteppet i Museum, radioprogram ved NRK.no

Kjelder

«Høylandteppet» (14. februar 2009), Store norske leksikon. Fri artikkel henta 6. april 2014.
Kirketekstiler fra middelalderen – Fortellinger gjennom nål og vev , stiklestad.no

Norsk mellomalder
Norsk tekstilkunst
Høylandet kommune
Veggteppe
Emil André Erstad

Emil André Erstad () er ein norsk politikar, vald som leiar i KrFU frå 20. oktober 2013. Han kjem frå Manger i Radøy kommune. Frå 2012 var han 1. nestleiar i ungdomspartiet og fylkesleiar i Hordaland KrFU. Han har studert samanliknande politikk ved Universitetet i Bergen. Han arbeidde i Tankesmien Agenda frå 2015 til 2019. I 2019 fekk han stillinga som kommunikasjonssjef i Den norske Helsingforskomité. 

I 2016 gav han ut boka Farvel, Syria på Det Norske Samlaget.

Erstad starta ein underskriftsaksjon for å få den sosiale nettstaden Facebook på nynorsk. I april 2014 vart Erstad vald inn i styret i Noregs Mållag. Han har ogso markert seg som ein talsmann for eit breiare KrF, og har mellom anna tatt til orde for å invitere muslimar inn i partiet og sagt at han vil gå i homoparadar. Han har ogso utfordra moderpartiet til å gå inn for ekteskap og adopsjon for homofile, noko som skapte debatt i januar 2014.    

Som friidrettsutøvar i tenåra for FIL AKS-77 vart hans personlege rekord på 800 meter på 1.55,18.  Erstad gjekk på toppidrettslinja ved Tertnes vidaregåande skule frå 2007 til 2010. Han var ein periode Noregs beste 16-åring gjennom alle tider på 600 meter. Her presterte han 1.23,07 i 2007. Denne aldersrekorden har seinare blitt sletta. Erstad tok fleire gullmedaljar i ungdoms-NM.

Erstad var vinnar av radioprogrammet Påskelabyrinten i 2019.

Kjelder

Bakgrunnsstoff 
 Offisiell nettstad 

Leiarar i KrFU
KrF-politikarar i Hordaland
Norske mellomdistanseløparar
Folk frå Radøy
Folk frå Bergen
Áno Sýros

Áno Sýros (gresk Άνω Σύρος) er ein by og ein tidlegare kommune nord på øya Sýros i øygruppa Kykladane i periferien Dei sørlege egeiske øyane i Hellas.  Han inngår frå 2011 som ei kommunaleining i kommunen Sýros-Ermoúpoli i periferieininga Sýros.

Ved folketeljinga i 2011 hadde kommunaleininga Áno Sýros 3 877 innbyggjarar, medan tettstaden med same namn hadde 862 innbyggjarar.

Áno Sýros vart bygd av venetianarar på byrjinga av 1200-talet nordvest for Ermoúpoli. Áno Sýros har framleis ein mellomalderatmosfære. Ein kan derimot ikkje nå byen via bilvegar. Den katolske basilikaen San Giorgio dominerer bybiletet. Han vart bygd på 1200-talet, men er vorten øydelagd og bygd opp att tre gonger. Frå toppen av byen kan ein sjå naboøyane Tínos, Dílos, Mýkonos, Páros og Náxos.

Referansar 

Ano Syros
Ano Syros
Ano Syros
Posidonía

Posidonía (gresk Ποσειδωνία) er ein landsby og ein tidlegare kommune sør på øya Sýros i øygruppa Kykladane i periferien Dei sørlege egeiske øyane i Hellas. Posidonía inngår frå 2011 som ei kommunaleining i kommunen Sýros-Ermoúpoli i periferieininga Sýros.

Ved folketeljinga i 2011 hadde kommunaleininga Posidonía 3 893 innbyggjarar, medan tettstaden med same namn hadde 760 innbyggjarar.

Referansar 

Posidonia
Posidonia
Posidonia
Merlion

Merlion (av mer, 'hav' og lion, 'løve', malayisk Singa-Laut) er eit fabeldyr med hovudet til ei løve og kroppen til ein fisk. Det er nasjonaldyr for Singapore. Namnet «Singapore» tyder 'løveby', medan namnet til fiskarlandsbyen som opphavleg var på staden var «Temasek», javanesisk for 'havby'.

Det moderne Merlion-symbolet blei utforma som logo for Singapore Tourism Board (STB) av Alec Fraser-Brunner ved Souvenir-komiteen og Van Kleef-akvariet, og var i bruk frå 1964 til 1997. Symbolet har vore varemerke for STB frå 1966 til 1997, og bruken av det er framleis verna ved lov. 

Kombinasjonen av fisk og løve er ikkje ny, men er kjend frå ei rekkje ulike kulturar og tradisjonar. Løver med fiskehalar er avbilda i dei indiske oldtisstadene Ajanta og Mathura, og på etruskiske myntar frå hellenismen.
Heraldiske sjøløver opptrer i vestleg heraldikk for byar som Portsmouth og Great Yarmouth i England, for Manila på Filippinane, og som symbol for Det britiske austindiakompaniet.

Kjelder
Denne artikkelen bygger på «Merlion» frå ,  den 7. april 2014. 
 oppgav desse kjeldene:

Bakgrunnsstoff

Singapore
Fabeldyr
Nasjonaldyr
Idlib guvernement

Idlib guvernement (arabisk مُحافظة ادلب, Muḥāfaẓat Idlib) er eit av fjorten guvernement (provinsar) i Syria. Det ligg nordvest i Syria, ved grensa til Tyrkia. Arealet varierer i forskjellige kjelder, men er  estimert til 5 933 km²  to 6 097 km². Guvernementet har ein folkesetnad på 1 464 000 (2010 estimat). Hovudstaden er Idlib.

Distrikt 

Guvernementet er delt inn i fem distrikt (manatiq):
Arihah
Harem
Idlib
Jisr ash-Shugur
Ma'arrat al-Numan

Desse er vidare delt inn i underdistrikt (nawahi).

Kjelder
Denne artikkelen bygger på «Idlib Governorate» frå ,  den 7. april 2014. 
 oppgav desse kjeldene:

Bakgrunnsstoff
- Nyhende og tenester  

 
Den fruktbare halvmånen
Guvernement i Syria
Ar-Raqqah guvernement

Ar-Raqqah guvernement (arabisk مُحافظة الرقة, Muḥāfaẓat ar-Raqqah, kurdisk Parezgah Raqa) er eit av fjorten guvernement (provinsar) i Syria. Det ligg nord i landet og dekkjer eit areal på 19 616 km². Guvernementet har ein folkesetnad på 921 000 (2010). Hovudstaden er Ar-Raqqah.

Distrikt 

Guvernementet er delt inn i tre distrikt (manatiq):
Tal Abyad
Al-Thawrah
Ar-Raqqah

Desse er vidare delt inn i underdistrikt (nawahi).

Kjelder

Denne artikkelen bygger på «Ar-Raqqah Governorate» frå ,  den 7. april 2014. 
 oppgav desse kjeldene:

Bakgrunnsstoff
Nyhende og tenester

 
Den fruktbare halvmånen
Guvernement i Syria
Deir ez-Zor guvernement

Deir ez-Zor guvernement (arabisk مُحافظة دير الزور, Muḥāfaẓat Dayr az-Zawr) er eit av fjorten guvernement i Syria. Det ligg aust i Syria ved grensa til Irak. Det har eit areal på 33 060 km² og ein folkesetnad på 1 202 000 (2010). Hovudstaden er Deir ez-Zor.

Distrikt 

Guvernementet er delt inn i tre distrikt (manatiq):
Abu Kamal
Deir ez-Zor
Maiadin

Desse er vidare delt inn i 14 underdistrikt (nawahi).

Operasjon Orchard 
Deir ez-Zor var åstad for den israelske operasjon Orchard den 6. september 2007. Israel bomba eit kompleks nord i Syria dei mistenkte oppbevarte kjernemateriale frå Nord-Korea.

Sjå òg
 Zor sanjak

Kjelder
Denne artikkelen bygger på «Deir ez-Zor Governorate» frå ,  den 7. april 2014. 
 oppgav desse kjeldene:

Bakgrunnsstoff
Nyhende og tenester

 
Den fruktbare halvmånen
Guvernement i Syria
Ándros by

Ándros by (gresk Άνδρος) er ein by og ein tidlegare kommune sentralt på øya Ándros i øygruppa Kykladane i periferien Dei sørlege egeiske øyane i Hellas. Ándros by inngår frå 2011 som ei kommunaleining i kommunen Ándros i periferieininga Ándros.

Ved folketeljinga i 2011 hadde kommunaleininga Ándros by 3 901 innbyggjarar, medan tettstaden med same namn hadde 1 428 innbyggjarar.

Referansar 

Andros by
Andros by
Andros by
Andros by
Kórthi

Kórthi (gresk Κόρθι) er ein landsby og ein tidlegare kommune sør på øya Ándros i øygruppa Kykladane i periferien Dei sørlege egeiske øyane i Hellas. Kórthi inngår frå 2011 som ei kommunaleining i kommunen Ándros i periferieininga Ándros.

Ved folketeljinga i 2011 hadde kommunaleininga Kórthi 1 948 innbyggjarar, medan tettstaden med same namn hadde 116 innbyggjarar.

Referansar 

Korthi
Korthi
Korthi
Al-Hasakah guvernement

Al-Hasakah guvernement (arabisk الحسكة, Muḥāfaẓat al-Ḥasakah, kurdisk پارێزگای حەسیچە/Parêzgeha Hasce, assyrisk ܓܙܪܬܐ, Gozarto)  er eit guvernement heilt nordaust i Syria. Det utmerker seg med frodige landområde, mykje vatn, vakker natur og mange hundre arkeologiske stader. Det utgjer ein del av regionen Al-Jazira.

Demografi
Innbyggjarane i al-Hasakah guvernement består av forskjllige etniske og kulturelle grupper, og dei største er arabarar, assyrarar, kurdarar, og ein minoritet er armenarar.
Ei folketeljing i 2004 talte 1 275 118 i regionen, og i 2007 var talet estimert å vere 1 377 000.

Distrikt og underdistrikt 

Guvernementet har fire distrikt (Mintaqa).  Desse er vidare delt inn i 16 underdistrikt (nawahi):
Al-Malikiyah-distriktet
Al-Malikiyah
Al-Ma'Bada
Yarubiyah
Al-Jawadiyah
Al Qamishli-distriktet
Al-Qahtaniyah
Tal Hamis
Al Qamishli
Amuda
Ra's al-'Ayn-distriktet
Ra's al-'Ayn
Ad-Darbasiyah
Al-Hasakah-distriktet
Bir al-Helu
Al-Hawl
Al-Hasakah
Tal Tamer
Al-Arishah
Ash-Shaddadeh
Markadah

Arkeologi
Khabur, som flyt 440 km gjennom al-Hasakah, var åstad for ein av dei tidlegaste sivilisasjonane i verda. Dei viktigaste arkeologiske stadane er: 

Hamoukar: av somme arkeologar rekna for å vere den eldste byen i verda. 
Tell Halaf: Utgravingar har vist fleire etterfølgjande siviliasajonar frå yngre steinalder med glasert keramikk og vakre skulpturar. 
Tell Brak: Ligg halvvegs mellom byen al-Hasakah og grensebyen al-Qamishli. Utgravingar av Uyun-tempelet og slottet til kong Naram-Sin.
Tell el Fakhariya
Tell Hittin: 15 lag av busetader er funne her. 
Tell Leilan: Utgravingane byrja i 1975 og har funne mange lekamar og bygningar som er daterte til 5000-talet fvt, som basarar, tempel og palass.

Kjelder
Denne artikkelen bygger på «Al-Hasakah Governorate» frå ,  den 7. april 2014. 
 oppgav desse kjeldene:

Bakgrunnsstoff
Nyhende og tenester

 
Den fruktbare halvmånen
Guvernement i Syria
Órmos Korthíou

Órmos Korthíou (gresk Όρμος Κορθίου) er ein landsby på øya Ándros i øygruppa Kykladane i periferien Dei sørlege egeiske øyane i Hellas. Órmos Korthíou var hovudsete i den tidlagre kommunen Kórthi, som frå 2011 er ei kommunaleining i kommunen Ándros i periferieininga Ándros.

Referansar 

Ormos Korthiou
Ydroúsa

Ydroúsa (gresk Υδρούσα) er ein tidlegare kommune nord på øya Ándros i øygruppa Kykladane i periferien Dei sørlege egeiske øyane i Hellas. Ydroúsa inngår frå 2011 som ei kommunaleining i kommunen Ándros i periferieininga Ándros.

Referansar 

Ydrousa
Ydrousa
Gávrio

Gávrio (gresk Γαύριο) er ein landsby på øya Ándros i øygruppa Kykladane i periferien Dei sørlege egeiske øyane i Hellas. Gávrio var hovudsete i den tidlegare kommunen Ydroúsa, som frå 2011 inngår som ei kommunaleining i kommunen Ándros i periferieininga Ándros.

Referansar 

Gavrio
Jabal Simeon-distriktet

Jabal Simeon (arabisk منطقة جبل سمعان, manṭiqat Jabal Sem‘ān), òg kalla Jabal Sem`an, er eit distrikt (mantiqa) i Aleppo guvernement i Syria. I 2004 hadde distriktet offisielt 2 412 072 innbyggjarar. Senteret i distriktet er byen Aleppo.

Fram til desember 2008 var underdistriktet Atāreb ein del av Jabal Simeon før det vart omgjort til eit eige distrikt.

Inndelingar
Distriktet Jabal Simeon er delt inn i sju underdistrikt eller Nāḥiyas (offisielle folketal frå 2004):
Jabal Simeon sentrale nahiyah (byen Aleppo og forstadane) (ناحية مركز جبل سمعان): folketal 2 181 061.
Huraytan nahiyah (ناحية حريتان): folketal 67 745.
Al-Zirbah nahiyah (ناحية الزربة): folketal 55 391.
Darat Izza nahiyah (ناحية دارة عزة): folketal 39 540.
Al-Hader nahiyah (ناحية الحاضر): folketal 20 834.
Tell al-Daman nahiyah (ناحية تل الضمان): folketal 47 501.
Zammar nahiyah (ناحية زمّار) (var ein del av Al-Zirbah nahiyah fram til 2009).

Sjå òg
Jabal Simeon

Kjelder
Denne artikkelen bygger på «Jabal Simeon-distriktet» frå ,  den 7. april 2014. 
 oppgav desse kjeldene:

Jabal Simeon-distriktet
Ía

Ía (gresk Οία) er ein landsby og ein tidlegare kommune på øya Santoríni i øygruppa Kykladane i periferien Dei sørlege egeiske øyane i Hellas. Ía inngår frå 2011 som ei kommunaleining i kommunen Santoríni (Thíra) i periferieininga Thíra.

Ved folketeljinga i 2011 hadde kommunaleininga Ía 1 545 innbyggjarar, medan tettstaden med same namn hadde 665 innbyggjarar.

Referansar 

Ia
Ia
Ia
Firá

Firá (gresk Φηρά) eller Thíra by (gresk Θήρα) er ein by på øya Santoríni i øygruppa Kykladane i periferien Dei sørlege egeiske øyane i Hellas og hovudsete i kommunen Santoríni (Thíra) og i periferieininga Thíra.

Referansar 

Fira
Fira
Aksishjort

Aksishjort, axishjort eller chital (Axis axis) er eit partåa klauvdyr i hjortefamilien frå Sør-Asia. Arten er ein liten hjortetype med ei mankehøgd på rundt 90 cm. Pelsen er lysande branngul spetta med kvite prikkar. Aksishjort har eit greina gevir som kan bli opptil 1 meter langt. 

Hjorten er svært sosial og lever i flokkar som kan omfatta over 100 dyr. Han lever i store delar av Sør-Asia, både i låglandet og i høgareliggjande område. Arten akklimatiserer seg raskt til å leva på nye stader, og har derfor vore mykje sett ut i dyreparkar og reservat over store delar av verda.

Kjelder

«Aksishjort» (5. februar 2014), Store norske leksikon. Fri artikkel henta 6. april 2014.

Bakgrunnsstoff

hjortefamilien
hjortedyr
Dyr på Sri Lanka
Dyr i Bangladesh
Dyr i Nepal
Dyr i India
Pattedyr i Asia
Huraytan

Huraytan (arabisk حريتان, òg skrive Hreitan) er ein by nord i Syria i Aleppo guvernement, like nordvest for Aleppo. Av stader i nærleiken finn ein Ratyan, Bayanoun og Maier i nord, Anadan, Yaqid al-Adas i vest, Kafr Hamrah i sør og Shaykh Najjar i aust. I følgje Syrisk statistisk sentralbyrå (CBS), hadde Huraytan 12 937 innbyggjarar i 2004.

Kjelder
Denne artikkelen bygger på «Huraytan» frå ,  den 7. april 2014. 
 oppgav desse kjeldene:

Busetnader i Jabal Simeon-distriktet
Byar i Syria
Darat Izza

Darat Izza (arabisk دارة عزة, òg skrive Darat Aza eller Darit Izza) er ein by nord i Syria i Aleppo guvernement, 30 km nordvest for Aleppo. Av stader i nærleiken finn ein Deir Samaan i nord, Anadan i aust og Turmanin i sørvest. I følgje Syrisk statistisk sentralbyrå (CBS), hadde Darat Izza eit folketal på 13 525 i 2004.

Frå Darat Izza går ein godt bevart del av ein gammal romersk veg frå 100-talet fvt. Under Det osmanske riket var Darat Izza kjend for bomullsstoffet som vart produsert her.

Under den syriske borgarkrigen mot regjeringa til Bashar al-Assad, vart 25 regjeringsvenlege personar drepne i byen av Den frie syriske armeen (FSA). Regjeringa hevda dei var vanlege sivile, medan FSA og den opposisjonsvenlege Syrisk observatorium for menneskerettar hevda dei var regjeringsvenlege militssoldatar.

Kjelder
Denne artikkelen bygger på «Darat Izza» frå ,  den 7. april 2014. 
 oppgav desse kjeldene: 
 

Busetnader i Jabal Simeon-distriktet
Byar i Syria
Afrin

Afrin (arabisk عفرين, ‘Afrīn, kurdisk Efrîn) er både eit distrikt og ein by i Aleppo guvernement i Syria. Distriktet Afrin omfattar byen med 36 562 innbyggjarar og 366 kringliggande landsbyanr, som Katma, Kastall, Kibar og Rajo. Distriktet har 490 000 innbyggjarar og ligg like ved Kurdarfjellet. Distriktet har eit areal på 2 033 kvadratkilometer og består av sju kommunar: Afrin (senter), Jindires, Sharran, Mobetan/Maabatli, Rajo, Bulbul og Shaykh al-Hadid. Afrin tyder «fruktbar skaping» eller «velsigning» på kurdisk.

Elva Afrin Çayı flyt gjennom byen.

Den førte motstanden mot dei franske soldatane kom frå folk nord i Afrin. Byen vart sidan bygd ut av Frankrike som eit handelssenter. 

Under den syriske borgarkrigen trekte syriske regjeringsstyrkar seg frå byen sommaren 2012. Folkevernseiningane (YPG) tok kontroll over byen kort tid etter.

Kjelder
Denne artikkelen bygger på «Afrin i Syria» frå ,  den 7. april 2014. 
 oppgav desse kjeldene:

Byar i Syria
Busetnader i Afrin-distriktet
Bulbul i Syria

Bulbul (arabisk بلبل) er ein landsby nord i Syria i Aleppo guvernement, nordvest for Aleppo nær grensa til Tyrkia. Av stader i nærleiken finn ein Maydan Ikbis i vest, Rajo i sørvest og Maabatli i sør. I følgje Syrisk statistisk sentralbyrå (CBS), hadde Bulbul eit folketal på 1 742 i 2004. Byen er òg det adminsitrative senteret i Bulbul nahiyah i Afrin-distriktet som består av 34 landsbyar med eit samla folketal på 12 573.

Kjelder
Denne artikkelen bygger på «Bulbul i Syria» frå ,  den 7. april 2014. 
 oppgav desse kjeldene:

Busetnader i Afrin-distriktet
Byar i Syria